laion/Wikipedia-Exotic huggingface dataset:
ოქროს კარიბჭე (კიევი)

კიევის ოქროს კარიბჭე (უკრ. Золоті ворота) — კიევის ძველი ქალაქის კედლებში ისტორიული შესასვლელია, უკრაინის დედაქალაქში. იგივე სახელი ჰქვია ახლომდებარე მეტროს სადგურსა და თეატრს. ეს კარიბჭე იყო ერთ-ერთი სამთაგან, აგებული იაროსლავ მუდრის, კიევის პრინცის მიერ XI საუკუნეში. პროექტი გადმოღებულ იქნა კონსტანტინოპოლის ოქროს კარიბჭის მოდელზე, საიდანაც მომდინარეობს ეს სახელიც. 1240 წელს ის ნაწილობრივ დაანგრია ბათუ ხანის ოქროს ურდომ. თუმცა XVIII საუკუნის ბოლომდე ის მაინც რჩებოდა ქალაქის კარიბჭედ (ხშირად ცერემონიების მიზნით), რის შემდეგაც ის ნანგრევებად იქცა. 1832 წელს ნანგრევები გათხარეს და აღდგენისა და კონსერვაციის თავდაპირველი კვლევა ჩაუტარეს. 1970-იან წლებში მიმდებარე პავილიონი დაამატეს, სადაც კარიბჭის მუზეუმი განთავსდა. 1982 წელს კარიბჭეს სრული რეკონსტრუქცია ჩაუტარდა კიევის 1500 წლისთავისთვის, თუმცა არ არსებობს რაიმე ნივთმტკიცება თუ როგორ გამოიყურებოდა კარიბჭე თავდაპირველი სახით. რიგი ისტორიკოსებისა მოითხოვდნენ რეკონსტრუქციის მოშლას და უწინდელი კარიბჭის ნანგრევების გამოთავისუფლებას საზოგადოებრივი მუზეუმისთვის. ოქროს კარიბჭე (ვლადიმირი) ოქროს კარიბჭე (იერუსალიმი) კიევის ოქროს კარიბჭე. უკრაინის ენციკლოპედია
ოქროს კარიბჭე (იერუსალიმი)

ოქროს კარიბჭე უძველესია დღემდე შერმორჩენილ კარიბჭეთა შორის იერუსალიმის ძველი ქალაქის გალავანზე. სავარაუდოდ აგებულ იქნა 520-იან წლებში, იუსტინიანე I-ის იერუსალიმის აღმშენებლობის პროგრამის ფარგლებში, გალავანში ადრინდელი კარიბჭის ნანგრევების ადგილას. ალტერნატიული თეორიით ის შესაძლოა აგებული ყოფილიყოს მე-7 საუკუნეში უმაიადის ხალიფთა მიერ დაქირავებულ ბიზანტიელ ხელოსანთა მიერ. ქრისტიანულ ლიტერატურაში ამ კონსტრუქციას "ოქროს კარიბჭით" მოიხსენებენ, არაბულში კი ის ცნობილი იყო როგორც "მუდმივი სიცოცხლის კარიბჭე". ებრაელები კარიბჭესთან მოწყალებისთვის ლოცულობდნენ, საიდანაც მომდინარეობს სახელი "შაარ ჰარახამიმ", "მოწყალების კარიბჭე". კარიბჭე მდებარეობს ტაძრის მთის აღმოსავლეთ მხარის შუაგულში. შესასვლელი ამ პოზიციაში რიტუალური მიზნებისთვის უნდა ყოფილიყო გამოყენებული ბიბლიურ დროში. ებრაული ტრადიციით ეს ის კარიბჭეა, რომელშიც მესია იერუსალიმში უნდა შემოვიდეს. კარიბჭე დალუქულ იქნა 1541 წელს ოსმალეთის სულთანი სულეიმან I-ის მიერ, შესაძლოა მესიის შემოსვლის თავიდან არიდების გამო. მუსლიმებმა ასევე კარიბჭის წინ სასაფლაო მოაწყვეს, შესაძლოა იმ მოსაზრებით, რომ მესია ვერ შეძლებდა საკუთარი თავის წაუბილწავად ქალაქში შემოსვლას. ოქროს კარიბჭე (კიევი) ოქროს კარიბჭე (ვლადიმირი)
ნაგაზი

ნაგაზი — სასამსახურო ძაღლების ჯიშთა ჯგუფი. განსხვავდებიან წარმოშობითა და ექსტერიერით. იყენებენ სამწყემსო, საყარაულო, სამძებრო და სხვ. სამსახურში. გამოირჩევიან ტანადობით, პროპორციულობით, ხშირი ბეწვით, სიმძლავრით, გულადობითა და გამძლეობით; ადვილად იგეშებიან. გავრცელებულია უმთავრესად გერმანული, კავკასიური, შუააზიური, სამხრეთრუსული, შეტლანდიური (კოლი), უნგრული (პული, პუმი, კუვასი, კომანდორი), პოლონური, სლოვაკური (ჩუვაჩი), ფრანგული ბრიარდული, ბელგიური (მოლინუა) და სხვ. ჯიშის ნაგაზი. სულხან-საბა ორბელიანის განმარტებით ნაგაზი „თართისა“ (დიდი მიდამოს მცველი ძაღლი), და „მწევრის“ (სწრაფი და გვარიანი ძაღლი) შეჯვარებით მიიღება. საბა იქვე აკონკრეტებს, რომ ნაგაზი შესაძლოა შინ გაზრდილი მგლისა და თართის, ან მგლისა და მწევრის შეჯვარებითაც იქნას მიღებული და ამგვარად შობილი ნაგაზი, მისი თქმით, უმჯობესია. სააკაძე გ., ქართული საბჭოთა ენციკლოპედია, ტ. 7, თბ., 1984. — გვ. 282. ↑ სულხან-საბა ორბელიანი, ლექსიკონი ქართული, II, თბილისი, 1993, გვ. 350-351
ანგკორი

ანგკორი – IX-XIII საუკუნეების ხუროთმოძღვრული კომპლექსი ქ. სიემ-რეაპის მახლობლად კამბოჯაში. შეიქმნა ქმერების ფეოდალური სახელმწიფოს აყვავების პერიოდში. შემორჩენილია სატახტო ქალაქების იაშოდხარაპური (დაარსდა IX საუკუნის დასასრულს) და ანგკორ-თომის (XII საუკუნის დასასრული და XIII საუკუნე) ნანგრევები, ქვის ტერასები და სატაძრო ანსამბლები. ანგკორის ერთ-ერთი უდიდესი ანსამბლია ანგკორ-ვატი (1300 მ × 1500 მ, სიმაღლე 66 მ; დაახლოებით 113-1150 წლები). მთავარ ტაძარს გარს ერტყმის ტერასებად განლაგებული სვეტებიანი გალერეების 3 მწკრივი. ანგკორის კომპლექსში შედის აგრეთვე გეგმით კვადრატული ქ. ანგკორ-თომი (ფართობი 9 კმ²), რომლის ცენტრში აგებული ბაიონის ტაძრისაკენ ქალაქის კარებიდან ოთხი ქუჩა მიემართება. ბაიონის 54 კოშკი და ჭიშკრის 5 კოშკი შემკულია ადამიანის 2,4 მ-იანი სკულპტურული სახეებით. ანგკორში უხვად არის გამოყენებული ქვაში ნაკვეთი რელიეფი, ქანდაკება; ტაძრების გალერეების კედლები შემკულია ბატალური და საყოფაცხოვრები სცენების ამსახველი მოხატულობით. მსოფლიო მემკვიდრეობის სია აზიასა და ოკეანეთში ვიკისაწყობში არის გვერდი თემაზე: ანგკორი ქსე, ტ. 1, გვ. 437, თბ., 1975
მშენებლობა

მშენებლობა — მატერიალური წარმოების დარგი, რომლის დანიშნულებაა სამშენებლო და სამონტაჟო სამუშაოთა მთელი კომპლექსის შესრულება, ახალი საწარმოო და არასაწარმოო ძირითადი ფონდების ამოქმედება და არსებულის გაფართოება-რეკონსტრუქცია. მშენებლობის მზა პროდუქციას წარმოადგენს საექსპლუატაციოდ გამზადებული ნაშენი (სამრეწველო საწარმოები, საცხოვრებელი სახლები, საზოგადოებრივი შენობები, სხვადასხვა ნაგებობები). მშენებლობა უდიდეს გავლენას ახდენს საწარმოო ძალების განვითარებასა და გადაადგილებაზე. ქვეყნის საწარმოო პოტენციალის შექმნაზე, ხალხის ცხოვრების დონის მუდმივი აღმავლობის უზრუნველყოფაზე. გაფრინდაშვილი ე., ქართული საბჭოთა ენციკლოპედია, ტ. 7, თბ., 1984. — გვ. 243. მშენებლობა თბილისში (რუბრიკა) ქართ., ინგლ., რუს.. ინტერნეტ კატალოგი. თბილისის მერია (2010). დაარქივებულია ორიგინალიდან — 2011-10-02. ციტირების თარიღი: 2010-07-18. მშენებლობა ქართ., ინგლ., რუს.. ინტერნეტ კატალოგი. თბილისის პორტალი (2010). დაარქივებულია ორიგინალიდან — 2008-04-11. ციტირების თარიღი: 2010-07-18. ქართული სამშენებლო პორტალი (GBP) ქართ., ინგლ.. ინტერნეტ კატალოგი. შპს „ვირტგრუფი“. დაარქივებულია ორიგინალიდან — 2011-07-21. ციტირების თარიღი: 2010-07-18. რეიტინგში ძიების შედეგი: 21 რესურსი. ინტერნეტ კატალოგი. Top.ge - პოპულარული ქართული საიტების რეიტინგი. ციტირების თარიღი: : 2010.[მკვდარი ბმული] მშენებლობა და ორგანიზება (Construction and Maintenance) ინგლისური. ინტერნეტ კატალოგი (მსოფლიო მასშტაბით). Open Directory Project. დაარქივებულია ორიგინალიდან — 2010-07-22. ციტირების თარიღი: 2010-07-18. ვიკისაწყობში არის გვერდი თემაზე: მშენებლობა
ბოიხელი

ბოიხელი (გერმ. Beuchel) — დაუსახლებელი კუნძული გერმანიაში, ბალტიის ზღვაში. მდებარეობს კუნძულ რიუგენის შეგნით მოქცეულ დიდი იასმუნდის ყურეში და რიუგენის სანაპიროდან მხოლოდ ასი მეტრითაა დაშორებული. კუნძულის სიგრძე დაახლოებით 400 მეტრია, სიგანე – 150 მ, ხოლო ფართობი დაახლოებით 7 ჰა–ს უდრის. ბოიხელი ბრტყელი და უტყეო კუნძულია. 1940 წლიდან ბოიხელი გამოცხადებულია დაცულ ტერიტორიად აქ მობინადრე და გადამფრენი ფრინველების დასაცავად. კანონით მასზე გადასვლა აკრძალულია. გერმანიის კუნძულების სია
ჯერი გოლდსმითი

ჯერი გოლდსმიტი (დ. 10 თებერვალი, 1929 — გ. 21 ივლისი, 2004) — ამერიკელი კინო-კომპოზიტორი. მოგებული აქვს ოთხი ემის პრემია და ერთი ოსკარი ფილმისათვის „ომენი“ (1977). ოსკარის პრემიაზე ის სულ ჩვიდმეტჯერ იყო წარდგენილი. მუსიკას ძირითადად წერდა მხატვრული ფილმებისათვის. ჯერი გოლდსმითი კინოფილმების ინტერნეტ-მონაცემთა ბაზაში ჯერი გოლდსმიტის ფან-საიტი
დავიდ ნ’გოგი

დავიდ ნ'გოგი (დ. 1 აპრილი, 1989) — პროფესიონალი ფრანგი ფეხბურთელი. არის შოტლანდიური როს ქაუნთის თავდამსხმელი. დავიდ ნ'გოგი დაიბადა ჟენევილიეში 1989 წლის 1 აპრილს. ის არის საფრანგეთის მოქალაქე. მან თამაში დაიწყო დიდი ტრადიციების მქონე პარი სენ-ჟერმენში და 2006 წლის ივნისში 17 წლის ასაკში გააფორმა თავისი პირველი პროფესიული კონტრაქტი. ნ'გოგი ოჯახში ერთადერთი ფეხბურთელი არ არის მისი ბიძაშვილები ჟან ალენ და იანიკ ბუმსონგები საკმაოდ ცნობილი ფეხბურთელები არიან. ნ'გოგის თავდაპირველი საფეხბურთო კარიერა არც თუ შედეგიანი გამოდგა მაგრამ მიუხედავად თავის პირველ სეზონში 18 ჩატარებულ შეხვედრაში ერთადერთი გოლისა ის მაინც ბრწყინავდა ახალგაზრდულ ნაკრებებში და მის თამაშს ნაყოფიერად და შედეგიანად აფასებდნენ. 2007 წელს მან 19 წლამდელთა ნაკრების შემადგენლობაში ორი გოლი გაუტანა ინგლისელ ახალგაზრდებს, ამას შემდეგ მისი პირველი წარმატება მოყვა საფრანგეთის თასზე 2008 წელს, სადაც „პარი სენ ჟერმენმა“ იმარჯვა ამან კი პრაქტიკულად ნ'გოგს გზა გაუხსნა საფეხბურთო სამყაროსკენ ნ'გოგი „ლივერპულის“ შემადგენლობაში 2008 წლის 24 ივლისს ჩაირიცხა და 4 წლიან კონტრაქტს მოაწერა ხელი სანაცვლოდ კი ფრანგებმა 1.5 მილიონი ფუნტი სტერლინგი მიიღეს. ამ ტრანსფერის შემდეგ ბენიტესმა ქება შეასხა ლივერპულის სელექციონერებს და განაცხადა რომ მათ იპოვეს ტექნიკური პერსპექტიული ფეხბურთელი, რომელიც არ ღირს ძვირი. ნ'გოგმა თავისი პირველი მატჩი „ლივერპულის“ შემადგენლობაში ვილიარეალის წინააღმდეგ ამხანაგურ მატჩში ჩაატარა, ხოლო თავისი პირველი მერსისაიდული გოლი მომდევნო მატჩში რეინჯერსს გაუტანა წინა სასეზონო შეხვედრაში. ნ'გოგმა განაგრძო წარმატებულად სვლა და თავისი საჩემპიონთალიგო გოლიც გაიტანა პსვს წინააღმდეგ, ხოლო 3 მარტის დაპირისპირებაში სანდერლენდის. ვიკისაწყობში არის გვერდი თემაზე: დავიდ ნ’გოგი liverpoolfc.ge დაარქივებული 2019-10-03 საიტზე Wayback Machine. - ლივერპულის ქართული ფანკლუბი
ხუან პონსე დე ლეონი

ხუან პონსე დე ლეონი (ესპ. Juan Ponce de León; დ. 1474 — გ. ივლისი, 1521) — ესპანელი კონკისტადორი, პუერტო-რიკოს ტერიტორიაზე პირველი დასახლების დამაარსებელი, პუერტო რიკოს პირველი გუბერნატორი და ფლორიდის აღმომჩენი. მისი სახელი უკავშიდება ფლორიდის ტერიტორიაზე მითური ახალგაზრდობის შადრევნის ძებნას. ლეგენდის თანახმად, სწორედ ახალგაზრდობის შადრევანთა ძებნისას იმოგზაურა მან ფლორიდაში, რითიც მისი პირველი ევროპელი მკვლევარი გახდა. 1493 წელს ქრისტეფორე კოლუმბთან ერთად მიიღო მონაწილეობა კოლუმბის მეორე მოგზაურობაში კარიბების მიმართულებით. 1508-1509 წლებში იმოგზაურა პუერტო-რიკოში, სადაც დააარსა დასახლება კაპარა, რომელიც დღეს პუერტო-რიკოს დედაქალაქია და სან-ხუანი ეწოდება. 1513 წელს საკუთარი სახსრებით გამართა ექსპედიცია და ფლორიდის აღმოსავლეთ ნაწილს მიაღწია. შემდგომი წლები ფლორიდის ტერიტორიაზე ახალგაზრდობის შადრევნის ძებნაში გაატარა. გარდაიცვალა 1521 წლის ივლისში ქალაქ ჰავანაში, კუბა. Ponce de Leon, Juan". Appletons' Cyclopædia of American Biography. 1900. Yale University Genocide Studies on Ponce de Leon დაარქივებული 2013-05-20 საიტზე Wayback Machine.
ჯონ ბარი (კომპოზიტორი)

ჯონ ბარი (ინგლ. John Barry; დ. 3 ნოემბერი, 1933, იორკი, ინგლისი — გ. 30 იანვარი, 2011, ნიუ იორკი, აშშ) — ინგლისელი კინო-კომპოზიტორი. განსაკუთრებით ცნობილი ჯეიმზ ბონდის ფილმების სერიისათვის დაწერილი მუსიკით. არის პრემია „ოქროს გლობუსის“ მფლობელი და ოსკარის ხუთგზის ლაურეატი. ჯონ ბარი კინოფილმების ინტერნეტ-მონაცემთა ბაზაში ↑ 1.0 1.1 Deutsche Nationalbibliothek Record #121846482 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 5.0 5.1 Find a Grave — 1996. <a href="https://wikidata.org/wiki/Track:Q63056"></a> ↑ 6.0 6.1 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ 7.0 7.1 filmportal.de — 2005. <a href="https://wikidata.org/wiki/Track:Q15706812"></a> ↑ 8.0 8.1 Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ 9.0 9.1 Pas L. v. Genealogics — 2003. <a href="https://wikidata.org/wiki/Track:Q19847329"></a><a href="https://wikidata.org/wiki/Track:Q19847326"></a> ↑ 10.0 10.1 Musicalics <a href="https://wikidata.org/wiki/Track:Q63484499"></a> ↑ http://www.bbc.co.uk/news/entertainment-arts-12321610
ჯეიმზ კაუნსილმენი

ჯეიმზ ედუარდ კაუნსილმენი (ინგლ. James Edward "Doc" Counsilman) (დ. 28 დეკემბერი, 1920 — გ. 4 იანვარი, 2004) — ცურვის ამერიკელი სპეციალისტი, მსოფლიო რეკორდსმენებისა და ოლიმპიური ჩემპიონების მწვრთნელი, ინდიანის უნივერსიტეტის ფიზიკური აღზრდის პროფესორი, აშშ-ის ოლიმპიური გუნდის მწვრთნელი. აღიარებულ იქნა ცურვის ისტორიაში ყველა დროის საუკეთესო მწვრთნელად. მისი აღზრდილები არიან მარკ სპიცი, ჯიმ მონტჰომერი და სხვა. Article on James Counsilman დაარქივებული 2005-11-02 საიტზე Wayback Machine. Former Hoosiers honor James 'Doc' Counsilman დაარქივებული 2009-11-03 საიტზე Wayback Machine.
საისტორიო კრებული

„საისტორიო კრებული“ — საქართველოს სსრ ცენტრალური არქივის პერიოდული გამოცემა (რედაქტორი სარგის კაკაბაძე). გამოვიდა 4 წიგნი (1928 - I და II, 1929 - III და IV). „საისტორიო კრებულში“ გამოქვეყნდა ს. კაკაბაძის ნარკვევები საქართველოს ისტორიის სხვადასხვა საკითხებზე, ძველი ქართული აგიოგრაფიული ძეგლები და საისტორიო დოკუმენტები. ოთხივე წიგნს ერთვის კრიტიკისა და ბიბლიოგრაფიის განყობილება, რომელშიც დაბეჭდილია ს. კაკაბაძის რეცენზიები ქართველ მკვლევართა ისტორიის ნარკვევებზე. 1970-იან წლებში საქართველოს მეცნიერებათა აკადემიის ისტორიის, არქეოლოგიისა და ეთნოგრაფიის ინსტიტუტმა „საისტორიო კრებული“ აღადგინა, მაგრამ შვიდი ნომრის გამოცემის შემდეგ პროცესი შეწყდა. 2011 ოქტომბერში გამოვიდა „საისტორიო კრებულის“ განახლებული გამოცემის პირველი ნომერი. ქსე, ტ. 8, გვ. 666, თბ., 1984 ↑ საისტორიო კრებულის I ტომის პრეზენტაცია ეროვნულ ბიბლიოთეკაში. საქართველოს პარლამენტის ეროვნული ბიბლიოთეკა. 2011 წ. 20 ოქტომბერი.
ჯოული

ჯოული (აღნიშვნა: ჯ, J) — ენერგიის საზომი (წარმოებული) ერთეული ერთეულთა საერთაშორისო სისტემაში. მას სახელი ეწოდა ინგლისელი ფიზიკოსის, ჯეიმზ პრესკოტ ჯოულის პატივსაცემად. განმარტებით, 1 ჯოული არის ენერგია, რომლებიც იხარჯება 1 ნიუტონი ძალის მიერ რაიმე სხეულის 1 მეტრით გადაადგილებისას. სხვა ერთეულებთან მიმართებაში სამართლიანია შემდეგი თანაფარდობები: 1   J = 1   N ⋅ m = ( k g ⋅ m s 2 ) ⋅ m = k g ⋅ m 2 s 2 = P a ⋅ m 3 = 1   W ⋅ s {\displaystyle {\rm {1\ J=1\ N\cdot m=\left({\frac {kg\cdot m}{s^{2}}}\right)\cdot m={\frac {kg\cdot m^{2}}{s^{2}}}=Pa\cdot m^{3}=1\ W\cdot s}}} 1 ჯოული ასევე შეესაბამება შემდეგ ენერგიას/მუშაობას: მუშაობა, რომელიც საჭიროა 1 კულონი მუხტის 1 ვოლტი პოტენციალთა სხვაობაში გადასაადგილებლად. ანუ განხომილებით 1 ჯოული=1 კულონი X 1 ვოლტი. ეს თანაფარდობა შეიძლება გამოყენებული იქნას ვოლტის განმარტებისთვის; მუშაობა, რომელიც საჭიროა 1 ვატი სიმძლავრის შესაქმნელად 1 წამში. ანუ 1 ჯოული=1 ვატი X 1 წამი. ეს თანაფარდობა შეიძლება გამოყენებული იქნას ვატის განმარტებისთვის. მიუხედავად იმისა, რომ განზომილების თვალსაზრისით კორექტულია ჯოულის გამოსახვა, როგორც ნიუტონი·მეტრზე, ასეთი მიდგომა სასურველი არ არის, რადგან შეიძლება გამოიწვიოს აღრევა ძალის მომენტთან. ენერგია და ძალის მომენტი ფუნდამენტურად განსხვავებული ფიზიკური სიდიდეებია, მიუხედავად იმისა, რომ მათ ფორმალურად ერთნაირი განზომილება აქვთ. მაგალითად, თუ 1 ნ·მ ძალის მომენტს მივუმატებთ 1 ნ·მ ენერგიას, მივიღებთ (განზომილების მიხედვით) კორექტულ შედეგს, 2 ნ·მ, თუმცა ნათელია, რომ მიღებულ სიდიდესს არანაირი ფიზიკური აზრი არ აქვს. ერთი ჯოული დაახლოებით ტოლია: ენერგიისა, რომელიც საჭიროა 1 პატარა ვაშლის 1 მეტრ სიმაღლეზე ასაწევად. ენერგიისა, რომელიც გამოიყიფა, როდესაც იგივე ვაშლი ეცემა 1 მეტრი სიმაღლიდან. ენერგიისა, რომელსაც ადამიანი სითბოს სახით გამოყოფს ყოველი წამის მეასედში. იმ ენერგიის მეასედისა, რომელსაც ადამიანი იღებს ერთი წვეთი ლუდის დალევით. 23 კმ/სთ სიჩქარით მოძრავი ჩოგბურთის ბურთის კინეტიკური ენერგიისა. 1 ჯოული არის: 107ერგი 6.24150974 1018 ელექტრონვოლტი 0.2390კალორია 2.7778 10−7 კილოვატ-საათი. 1/3600 ვატ-საათი. SI სისტემა გაუსის ერთეულთა სისტემა ენერგია ქართული საბჭოთა ენციკლოპედია, ტ. 11, თბ., 1987. — გვ. 576. The International System of Units (SI) ↑ ციტატა SI სისტემის ოფიციალური ვებ-გვერდიდან: "წარმოებული სიდიდე ხშირად შეიძლება გამოისახოს საბაზისო ერთეულებისა და სხვადასხვა წარმოებული ერთეულის კომბინაციით. მაგალითად ჯოული ფორმალურად შეიძლება ფორმალურად ჩაიწეროს როგორც ნიუტონი მეტრზე, თუმცა ეს ალგებრული მანიპულაციის თავისუფლება გამოყენებული უნდა იქნას ფიზიკური აზრის გათვალისწინებით."
აპრილი

აპრილი (ლათ. Aprilis) — გრიგორიანული კალენდრის მეოთხე თვე. აპრილში 30 დღეა. სახელი ეწოდა ლათინური სიტყვის გამო: aperire — „გახსნა, გაშლა“. ძველი ქართული წარმართული კალენდრით მისი სახელწოდებაა იგრიკა. აპრილი არის გაზაფხულის თვე ჩრდილოეთ ნახევარსფეროში და შემოდგომისა — სამხრეთ ნახევარსფეროში. აპრილის ზოდიაქოს ნიშნებია ვერძი და კურო. აპრილი იწყება კვირის იმავე დღეს, როგორც ივლისი ჩვეულებრივ წლებში, და როგორც იანვარი — ნაკიან წელში. მთავარი სტატია: ძველი ქართული წარმართული კალენდარი. კორნელი კეკელიძე იგრიკს 4 მარტით — 2 აპრილით საზღვრავდა. კ. კეკელიძის აზრით „იგრიკაჲ“ ანუ თთუე იგრიკისაჲ, ნამდვილი პირველადი ფორმა არის „იგრი“, „იგრისაჲ“. იგრი უნდა იყოს მოდიფიკაცია სომხურში „არეგი“-სა, რომელმაც თავში ა-ი ახმოვანებით, შუაში გ-რ მეტათეზით და ნათესაობით მრუნვაში „ე“ ბგერის გამოვარდნით, მოგვცა „იგრისა“. ქართული „იგრიკას“ სომხურ „არეგასთან“ აახლოებდა მარი ბროსეც. ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101 ↑ Extrait du manuscript armenien №114 de la biblioteque royale, relatif au calendrier georgien: Journ. Asiatique X, 171, 530-531 ↑ A 95, გვ. 811, H 341, გვ. 373 ↑ A 95, გვ. 813, H 341, გვ. 377 ↑ A 95, გვ. 815, H 341, გვ. 378
Qlimax

Qlimax — ყოველწლიური ღონისძიება, რომელიც ტარდება ჰოლანდიური გამრთობი ორგანიზაციის Q-Dance-ს მიერ. Qlimax hardstyle-თვის უმთავრეს კალენდარულ დღედ ითვლება, მასში წარმოჩენილია მთავარი Q-Dance–ი და აღჭურვლია ყველაზე ძლიერი დანადგარებით ნებესმიერი ღონისძიებისთვის. დასაწყისისთვის Qlimax წელიწადში რამდენიმეჯერ იმართებოდა, მაგრამ 2004 წლიდან შეიცვალა მისი გრაფიკი და ამ წლიდან უკვე იმართება ყოველ წლიურად, ერთხელ წელიწადში, ნოემბრის მე–3 ან მე–4 კვირას. თავიდან Qlimax იმართებოდა Beursgebouw (ეინდჰოვენი), შემდეგ სხვა და სხვა რამდენიმე ადგილას, ასეთი როგორიც არის მაგალითად სილვერდრომი (Zoetermeer) და ჰაინეკენ მიუზიქლ ჰოლი (ამსტერდამი), მაგრამ საბოლოოდ Qlimax ჰელრედომში (არნემი) დაბინავდა. მრავალი მომღერლის ოცნებაა მონაწილეობა მიიღოს Qlimax-ში, რადგან Qlimax წარმოაჩენს ყველაზე წარმატებულ ხელოვნებს მათთვის საყვარელ მიმდინარეობაში (უმეტესად Hardstyle). ვიკისაწყობში არის გვერდი თემაზე: Qlimax Q-dance-ის საიტი რეპორტაჟი - Qlimax 2009 Qlimax 2014 დაარქივებული 2015-09-23 საიტზე Wayback Machine.
უგლიჩი

უგლიჩი — ქალაქი რუსეთში. ეს დასახლებული პუნქრი არის უგლიჩის რაიონის ადმინისტრაცოიული ცენტყრი, რომელიც მდებარეობს იაროსლავლის ოლქში. მოსახლეობა — 34 972 ადამიანი (1 იანვარი 2009). ქალაქში მიედინება მდინარე ვოლგა (უგლიჩის რეზერუარი) და წარმოადგენს პორტს ამ მდინარეზე. უგლიჩიდან 47 კილომეტრში მდებარეობს ქალაქი კალიაზინი. უგლიჩი საავტომობილო გზებით უკავშირდება ქვეყნის დედაქალაქ მოსკოვს. ამ ადგილზე დასახლებული პუნქტი დაარსდა 937 წელს. 1591 წელის 15 მაისს, ქალაქ უგლიჩში მოკლეს რუსეთის სამეფოს ტახტის მემკვიდრე, ივანე IV-ის ვაჟი დიმიტრი ივანეს ძე. ამ ქალაქის დროშაზე და გერბზე გამოსახულია დიმიტრი ივანეს ძე, უგლიჩში არის ტაძრები რომლების მოკლული ტახტის მემკვიდრის სახელს ატარებს. (რუსული) Landmarks of Uglich დაარქივებული 2004-12-05 საიტზე Wayback Machine. (რუსული) More landmarks of Uglich დაარქივებული 2004-12-05 საიტზე Wayback Machine. ვიკისაწყობში არის გვერდი თემაზე: უგლიჩი ↑ Численность населения Российской Федерации по городам, посёлкам городского типа и районам на 1 января 2009 г. Федеральная служба государственной статистики. დაარქივებულია ორიგინალიდან — 2011-08-21.
ძირს მეფე

ძირს მეფე — ირაკლი ჩარკვიანის 2007 წლის ალბომი. გამოვიდა მუსიკოსის გარდაცვალების შემდეგ. ძირს მეფე სიმდაბლე კაია ვერასდროს სულს მოდი აქ ჩემთან ერთად ამ წამს შანხაი ხალხს მიენდე შენ გელოდები ალბომი YouTube-ზე (ოფიციალური არხი)
Ettercap

Ettercap არის ქსელის ანალიზის შემასრულებელი პროგრამა. მას შეუძლია ქსელში გაგზავნილი და მიღებული პაკეტების "ხელში ჩაგდება" (აგრეთვე პაროლების), და "კაცი შუაში" ტიპის თავდასხმის განხორციელება რამდენიმე პროტოკოლის წინაშე (HTTP, FTP და ზოგიერთი შიფრული პროტოკოლი). (ინგლისური) Ettercap's official site
P0f

p0f (passive OS fingerprinting) — ოპერაციული სისტემის პასიურად, თვალთვალის შედეგად ხელში ჩაგდებული პაკეტების ანალიზით, დასადგენი პროგრამა. იგი არჩევს პაკეტებს და ადარებს სხვადასხვა ოპერაციული სისტემის დამახასიათებელ მონაცემებთან (TCP/IP ანაბეჭდი) რომ დაადგინოს შესაბამისი ოპერაციული სისტემა: ფაიერვოლის და NAT-ის არსებობის აღმოჩენა ქსელური დატვირთვის წონასწორობის სისტემის აღმოჩენა დამიზნულ კომპიუტერთან სიშორისა (TTL, Time to Live) და აგრეთვე კომპიუტერის ჩართვის შემდეგ გასული დროის დადგენა. p0f არის აბსოლუტურად პასიური. იგი არ ქმნის დამატებით ქსელურ ტრაფიკს, რადგან იგი მხოლოდ ქსელის ანალიზს ასრულებს. p0f Homepage (ინგლისური)
მუხტის სიმკვრივე

წრფივი, ზედაპირული და მოცულობითი მუხტის სიმკვრივე არის ფიზიკური სიდიდე, რომელიც განსაზღვრავს მუხტის რაოდენობას წირის, ზედაპირის ან მოცულობის ერთეულში. მუხტის სიმკვრივის ერთეული SI სისტემაში არის კულონი მეტრზე (წრფივი), კულონი კვადრატულ მეტრზე (ზედაპირული) და კულონი კუბურ მეტრზე (მოცულობითი). ვინაიდან ბუნებაში არსებობს როგორც დადებით, ასევე უარყოფითი მუხტი, მუხტის სიმკვრივე (განსხვავებით ჩვეულებრივი სიმკვრივისგან) შეიძლება იყოს როგორც დადებითი, ასევე უარყოფითი. მუხტის სიმკვრივის [ α q ( r ) {\displaystyle [\alpha _{q}(\mathbf {r} )} ან σ q ( r ) {\displaystyle \sigma _{q}(\mathbf {r} )} ან ρ q ( r ) ] {\displaystyle \rho _{q}(\mathbf {r} )]} ინტეგრალი რაიმე წირზე ( l {\displaystyle l} ), ზედაპირზე ( S {\displaystyle S} ), ან მოცულობაში ( V {\displaystyle V} ), ტოლია სრული Q {\displaystyle Q} მუხტისა განსახილველ არეში: Q = ∫ L α q ( r ) d l {\displaystyle Q=\int \limits _{L}\alpha _{q}(\mathbf {r} )\,\mathrm {d} l} Q = ∫ S σ q ( r ) d S {\displaystyle Q=\int \limits _{S}\sigma _{q}(\mathbf {r} )\,\mathrm {d} S} Q = ∫ V ρ q ( r ) d V {\displaystyle Q=\int \limits _{V}\rho _{q}(\mathbf {r} )\,\mathrm {d} V} ეს თანაფარდობები განსაზღვრავს მუხტის სიმკვრივეს მათემატიკურად. სპეციალურ შემთხვევაში, როდესაც მუხტის სიმკვრივე მუდმივია ( ρ q , 0 {\displaystyle \rho _{q,0}} ), ანუ არ არის დამოკიდებული კოორდინატებზე, ზემოთ მოყვანილი განტოლება მარტივდება და იღებს სახეს: Q = V ⋅ ρ q , 0 . {\displaystyle Q=V\cdot \rho _{q,0}.} თუ რაიმე არეში მოხტის განაწილებილია N {\displaystyle N} წერტილოვანი მუხტის (მაგალითად ელექტრონების) სახით, მაშინ მუხტის სიმკვრივე შეიძლება გამოსახული იყოს დირაკის დელტა ფუნქცის მეშვეობით. მაგალითად, მოცულობითი მოხტის სიმკვრივე გამოისახება შემდეგნაირად: ρ ( r ) = ∑ i = 1 N   q i δ ( r − r i ) {\displaystyle \rho (\mathbf {r} )=\sum _{i=1}^{N}\ q_{i}\delta (\mathbf {r} -\mathbf {r} _{i})\,\!}  ; სადაც r {\displaystyle \mathbf {r} \,\!} არის რადიუს-ვექტორი, q i {\displaystyle q_{i}\,\!} არის i მუხტის მატარებელის მუხტი, ხოლო მისი მდებარეობა არის r i {\displaystyle \mathbf {r} _{i}\,\!} . თუ ყველა მატარებლის მუხტი იდენტურია და q {\displaystyle q} ტოლია (ელექტრონებისთვის q = − e {\displaystyle q=-e} ), მაშინ მუხტის სიმკვრივე შეიძლება გამოსახული იყოს მუხტის მატარებლების კონცენტრაციით n ( r ) {\displaystyle n(\mathbf {r} )} . კვანტურ მექანიკაში მუხტის სიმკვრივე დაკავშირებულია ტალღურ ფუნქციასთან ψ ( r ) {\displaystyle \psi (\mathbf {r} )} შემდეგი განტოლებით ρ q ( r ) = q ⋅ | ψ ( r ) | 2 {\displaystyle \rho _{q}(\mathbf {r} )=q\cdot |\psi (\mathbf {r} )|^{2}} სადაც ტალღური ფუნქცია ნორმირებულია შემდეგნაირად Q = q ⋅ ∫ | ψ ( r ) | 2 d r . {\displaystyle Q=q\cdot \int |\psi (\mathbf {r} )|^{2}\,d\mathbf {r} .} მუხტის სიმკვრივე ფიგურირებს უწყვეტობის განტოლებაში, და მაქსველის განტოლებებში, რომლებიც ელექტროდინამიკის საფუძველს წარმოადგენს. უწყვეტობის განტოლება მუხტი
Exposed (მაიკ ოლდფილდის ალბომი)

Exposed — მაიკ ოლდფილდის ერთადერთი ოფიციალურად გამოცემული, 1979 წლის მარტში-აპრილში ჩაწერილი საკონცერტო ალბომი. დისკში შეტანილია ესპანეთში, გერმანიაში, ბელგიაში, დანიაში და ინგლისში ჩაწერილი კონცერტების შეჯამება. ჩანაწერს დიდი პოპულარობა ხვდა წილად, ჩარტში #16 ადგილის სახით. Incantations (ნაწილები 1 და 2) (მაიკ ოლდფილდი) – 26:30 Incantations (ნაწილები 3 და 4) (მაიკ ოლდფილდი) – 20:50 Tubular Bells (ნაწილი 1) (მაიკ ოლდფილდი) – 28:36 Tubular Bells (ნაწილი 2) (მაიკ ოლდფილდი, The Sailor's Hornpipe - ხალხური) – 11:09 Guilty (მაიკ ოლდფილდი) – 6:22 ინფორმაცია საიტზე Tubular.net ↑ Allmusic review ↑ "Longplay-Chartverfolgung at Musicline" (გერმანულად). Musicline.de. Media Control. ↑ "1979-08-18 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია.